โดนกัดเป็นรอยเล็กๆที่ติ่งหู วันที่ 21 ล้างแผล ใส่ยาเบื้องต้นแล้ว แต่เพิ่งไปฉีดวัคซีนป้องกันบาดทะยักและพิษสุนัขบ้าในวันที่ 25 ไม่ทราบว่ายังทันไหมคะ เพราะไม่เห็นคุณเขาว่าอะไร แต่ที่อ่านๆมา เขาให้ฉีดภายใน 24 ชั่วโมง - 72 ชั่วโมง เลยเป็นกังวลค่ะ ตอนนี้ยังไม่มีอาการใดๆที่ผิดปกติ
สวัสดีค่ะ การโดนหนูกัด อาจเสี่ยงต่อการติดโรคพิษสุนัขบ้าได้ แต่ก็ค่อนข้างน้อยมาก อย่างไรก็ตาม ควรฉีดวัคซีนป้องกันพิษสุนัขบ้าและวัคซีนบาดทะยัก ดังที่ได้ทำไปแล้วโดยปกติวัคซีนป้องกันพิษสุนัขบ้าควรฉีดภายใน 72 ชั่วโมงอย่างที่กล่าวมา แต่หากเลย 72 ชั่วโมงไปแล้ว ก็ยังสามารถฉีดได้อยู่ค่ะ เนื่องจากหากเชื้อโรคยังไม่เข้าสู่ระบบประสาทส่วนกลางจนมีอาการแสดงเกิดขึ้น วัคซีนก็ยังสามารถช่วยป้องกันการเกิดโรคได้ส่วนโรคบาดทะยักนั้น มีระยะฟักตัวที่ประมาณ 8 วัน (พบได้ตั้งแต่ 3-21 วัน) การฉีดวัคซีนที่ 4 วัน ก็ยังอาจสามารถช่วยป้องกันการเกิดโรคได้อยู่ค่ะ